**COMUNICAT DE PRESA**

***3.05.2023, pentru diseminare imediată***

**Eveniment dedicat Conferinței finale de diseminare a proiectului**

„Alianța Transfrontalieră pentru o agricultură verde și inteligentă din punct de vedere climatic în Bazinul Mării Negre”/AGREEN (eMS code BSB-1135)

***Constanta, Romania, în cadrul proiectului AGREEN***

Joi, 4 mai 2023, Universitatea “Ovidius” din Constanta are plăcerea de a găzdui la Sala P23 Campus, corp B, Parter, unul dintre evenimentele cheie din cadrul proiectului „Alianța Transfrontalieră pentru o agricultură verde și inteligentă din punct de vedere climatic în Bazinul Mării Negre”/AGREEN/, respectiv evenimentul **dedicat Conferinței finale de diseminare a proiectului**.

La eveniment, alături de echipa de proiect și de reprezentanții UOC și ai Facultății de Științe ale Naturii și Științe Agricole și-au anunțat participarea reprezentanți ai asociațiilor profesionale din domeniul agricol, reprezentanți ai administrațiilor locale, fermieri, studenți, masteranzi, precum și alte persoane interesate.

Proiectul „Alianța transfrontalieră pentru o agricultură verde și inteligentă din punct de vedere climatic în bazinul Mării Negre”/AGREEN/ a reușit să construiască capacități de rețea pentru schimbul de cunoștințe și bune practici, precum și pentru transferul transnațional de cunoștințe, pentru a intensifica efortul de stabilire în viitor a unei agriculturi climatice inteligente.

Proiectul AGREEN promovează conceptul de agricultură durabilă din punct de vedere climatic, ca o abordare care ajută la orientarea acțiunilor necesare transformării și reorientării sistemelor agricole, pentru a sprijini în mod eficient dezvoltarea și a asigura securitatea alimentară într-un climat în schimbare.

În cadrul evenimentului vor fi prezentate realizările proiectului în fața comunităților părților interesate, cartografierea principalelor activități din cadrul proiectului, precum și posibilități de continuare și valorificare a rezultatelor proiectului AGREEN. De asemenea, conferința prevede și un eveniment de brainstorming, în care invitații vor prezenta idei de bună practică în agricultura inteligentă din punct de vedere climatic.

Participanții vor avea acces gratuit la site-ul și la platforma on line a proiectului și li se pot oferi, la cerere, materialele Cursului de formare „Antreprenoriat pentru Agricultură inteligentă climatică în Bazinul Mării Negre”, care este disponibil sub formă de Manual, publicat pe site-ul proiectului, dar și prezentat sub formă de resurse educaționale deschise și integrat în Platforma Internet AGREEN, în limba română, la care partenerul PP2, Universitatea ”Ovidius” din Constanța a fost responsabil în proiect

Conferinta face parte din eforturile consorțiului AGREEN de a construi capacități pentru crearea de rețele și transferul transnațional de cunoștințe pentru stabilirea unei agriculturi inteligente din punct de vedere climatic și menținerea unor rate mai ridicate de împlinire economică și socială.

Programul Operațional Comun Bazinul Mării Negre 2014-2020 este cofinanțat de Uniunea Europeană prin Instrumentul European de Vecinătate și de țările participante: Armenia, Bulgaria, Georgia, Grecia, Republica Moldova, România, Turcia și Ucraina.

Această publicație a fost realizată cu asistența financiară a Uniunii Europene. Conținutul său este responsabilitatea exclusivă a UNIVERSITATEA "OVIDIUS" DIN CONSTANȚA (OUC) și nu reflectă neapărat punctele de vedere ale Uniunii Europene.